Gai (lidn)

Gai (, «puišt» vaugedvenän kelespäi) om Venäman lidn Orenburgan agjan päivnouzmas. Se om Gain municipaližen ümbrikon (edel 2016. vot — rajonan) administrativižeks keskuseks da palaks (edel 2016. vot oli erigoittud lidnümbrikoks).

 Istorii 
Eländpunktan aluz om pandud vn 1959 9. päiväl semendkud samha vas'kkivendod. Kätihe lidnanvuiččeks žiloks vl 1965. Sai lidnan statusad vl 1979.

Gai šingotase küllästamižkombinatalGain küllästamižkombinatan sait (ggok.ru).   i mujumetalloiden ümbriradmižen tegimel, mugažo pästtas kaivuzpäzutandmašiništod i lindferm om olmas.

 Geografijan andmused 
Lidn sijadase municipaližen ümbrikon keskuzpalas, Suviuralan pautkil, 380 m ü.m.t. keskmäižel korktusel.

Matkad Orenburghasai om 245 km päivlaskmha orhal. Lähembaižed lidnad oma Orsk koumekümnes kilometras suvhe raudtedme i Novotroick 30 km suvhe orhal.

 Tobmuz 
Kaik 34 eländpunktad mülüdas ümbrikho Gain ližaks. Municipaližen ümbrikon pind — 2 923,55 km².

 Eläjad 
Vn 2010 Venäman rahvahanlugemižen mödhe lidnan eläjiden lugu oli 38 301 ristitud, ümbrikon nell' videndest, vn 2021 — 33 280 ristitud. Kaik 35 255 eläjad oli lidnas vl 2017. Kaikiš suremb lidnan ristitišt oli 44 800 eläjad vl 1996.

Rahvahad (enamba 1 % vl 2010, ozutadud rahvahudenke): venälaižed — 81,8 %, baškirаlaižed — 4,7 %, ukrainalaižed — 4,1 %, totarlaižed — 3,9 %, kazahlaižed — 1,9 %, toižed rahvahad — 3,6 %.

Ortodoksižen hristanuskondan kaks' pühäpertidGain pühäpertid sobory.ru-saital.  oma väges: ph. Johann Kronštadtlaižen päjumalanpert' (om saudud vll 2008−2014) i phh. Pedr- da Pauloi-apostoloiden jumalanpert' (letihe vll 1993−1998). Islaman pühäpert' om sauvomas vspäi 2012.

 Openduz 
Lapsiden opendusen aluzkundad oma päivkodid, keskškolad.

Orskan indistrialižen i mediciniženOrskan medicinižen kolledžan Gain filialan sait (gai.ormk56.ru).  kolledžiden filialad oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Gain municipaližen ümbrikon tobmuden sait (gy.orb.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Orenburgan agjan lidnad
Kategorii:Orenburgan agjan lidnümbrikod